L'alcalde destaca la positiva evolució del port marítim en el tràfic de vehicles
22 de febrer 2018

![](/media/yhzpvgjv/57-foto-3-car-carriers-en-sagunto_cuerpo.jpg)  
  

El port de Sagunt va rebre ahir l'arribada simultània de tres grans _car-carriers._ Es tracta del CSCC Tianjín, consignat per la companyia Grimaldi; del Verona, consignat per Suardíaz i del Sirius Highway, consignat per Bergé Marítima.

Esta és la primera vegada en la història del port que tres _car-carriers_ fan escala en el port i d'esta manera es demostra la capacitat de les instal·lacions saguntines per a atendre embarcacions de grans rutes transoceàniques i l'especialització del port en el transport Ro-Ro.

L'alcalde de Sagunt, Quico Fernández, destaca “**la positiva evolució del port que està destacant en el transport de vehicles per les seues característiques. Açò demostra que el port de Sagunt, dins de l'Autoritat Portuària, està dotat de les millors condicions per a este tipus de transport que en estos moments és un dels més importants**”. A més, Fernández recorda que fa uns mesos el port de Sagunt també va rebre l'arribada del buc més gran de tràfic de vehicles.

Fernández assenyala que el port de Sagunt “**és el gran revulsiu de la nostra economia i la sinergia que es genera entre el port i el nostre teixit industrial està donant uns magnífics resultats de cara a la instal·lació d'empreses. Si les infraestructures ferroviàries acaben en un breu termini veurem com estes dades van a evolucionar d'una manera espectacular**”.

L'any passat, el port de Sagunt va registrar la càrrega i descàrrega de 271.155 vehicles de diverses marques i va tancar l'exercici 2017 amb un augment del 40,24% en esta tipologia de tràfics, és per este motiu pel qual més de la meitat dels metres quadrats dels què disposa Valenciaport per a esta indústria, es troben en el port de Sagunt 560.000m2 juntament amb els 2.800m2 de línia d'atracament que disposa per a l'arribada dels grans bucs de mercaderies Ro-Ro.​

*   [](http://www.facebook.com/sharer.php?u=https://aytosagunto.es/va/actualitat/l-alcalde-destaca-la-positiva-evolucio-del-port-maritim-en-el-trafic-de-vehicles/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-destaca-la-positiva-evolucio-del-port-maritim-en-el-trafic-de-vehicles/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-destaca-la-positiva-evolucio-del-port-maritim-en-el-trafic-de-vehicles/ "Linked In")
*   [](mailto:?body=https://aytosagunto.es/va/actualitat/l-alcalde-destaca-la-positiva-evolucio-del-port-maritim-en-el-trafic-de-vehicles/)